பாரதிதாசன் கவிதைகள் இரண்டாம் தொகுதி  பாரதிதாசன் கவிதைகள் - இரண்டாம் தொகுதி முதற்பதிப்பாக 1949ஆம் ஆண்டிலும் இரண்டாம் பதிப்பு 1952ஆம் ஆண்டு திசம்பர் திங்களிலும் வெளியிடப்பட்டுள்ளது. இரண்டாம் பதிப்பு புதுச்சேரி பாரதிதாசன் பதிப்பகத்தால் இரண்டே முக்கால் ரூபாய் விலைக்கு வெளியிட்டப்பட்டுள்ளது.  இதில் முதற்பதிப்பில் உள்ள பாடல்களுடன் புதிய பாடல்கள் சிலவும் சேர்க்கப்பட்டுள்ளன. இரண்டாம் பதிப்பிற்கு பாரதிதாசன் பின்வரும் முன்னுரையை எழுதியிருக்கிறார்.  ஏறத்தாழ இருபது ஆண்டுகளின் முன் தொடங்கி நான் எழுதிய தனிப்பாட்டுக்களின் தொகுப்பே இதுவும்! ஆதலின் இதன் பெயர் "பாரதிதாசன் கவிதைகள் தொகுதி இரண்டு" எனலாயிற்று. "பாரதிதாசன் கவிதைகள் தொகுதி ஒன்று" வெளிவந்துள்ளதல்லவா? இது இரண்டாம் தொகுதியின் இரண்டாம் பதிப்பு. இன்னும் தனிப்பாட்டுக்கள் இருக்கின்றன. அவைகளையும் தொகுத்துத் "தொகுதி மூன்று" என வெளியிட எண்ணியிருக்கிறேன், எதிர்பார்ப்பவர் மிகப்பலராதலின்! பாரதிதாசன்  புதுச்சேரி  இருண்ட வீடு பதிப்புப்பற்றிய குறிப்புக்கள்: பாரி வெளியீடு